kardosdrur/scandi-wiki huggingface dataset:
Ostiglia

Ostiglia er en italiensk by i Lombardiet i Mantova-provinsen. Byen har  indbyggere og er beliggende på Po's nordlige bred. Byen ligger på jernbanen mellem Verona og Bologna og har regionalbanestation. Der er vej- og jernbaneforbindelse over Po. I december 2008 er åbnet en ny jernbanebro umiddelbart øst for byen, der bl.a. skal sikre en hurtigere toggang på den trafikerede jernbanelinie mellem Verona og Bologna.

Byen har et gammelt centrum med arkadegader og byport. Langs Po er der bygget et højt dige til beskyttelse mod oversvømmelser. Umiddelbart øst for Ostiglia ligger i Po den lille ø, Isola Boschina, der er naturreservat.

Billedgalleri

Kildeangivelser 

Byer i Lombardiet
Mantova (provins)
Nocera Superiore

Nocera Superiore er en italiensk by i Campania i Salernoprovinsen. Byen har 23.837 indbyggere og er beliggende på jernbanen mellem Napoli og Salerno. Byen har regionalbanestation. Byen er meget gammel og var i oldtiden kendt under navnet Nuceria Alfaterna, og der i og omkring byen foretaget flere udgravninger fra denne tid.

Byen er især kendt på grund af sit meget gamle dåbskapel, Battistero di Santa Maria Maggiore, der ligger tæt på centrum. Dåbskapellet blev opført i det 6. århundrede, og dets indre fremstår i dag i stort set uændret skikkelse, bort set fra at der i middelalderen er blevet malet nogle få fresker. Dåbskapellets kuppel bæres af 30 søjler, og dåbsbassinet er det næststørste i Italien. H.C. Andersen besøgte dåbskapellet under en af sine rejser i Italien, hvor han lavede en tegning af dåbskapellets indre.

Billedgalleri

Kilder og henvisninger

Byer i Campania
Regnbueflaget

Regnbueflaget er et flerfarvet flag, der består af striber i regnbuens farver. Farverne står i rækkefølge efter deres bølgelængde, hvor den røde farve er øverst. Regnbueflag blev båret af blandt andre Harvey Milk til San Francisco Gay Freedom Day Parade 25. juni 1978.

Regnbueflaget blev i LGBT udgaven designet af Gilbert Baker i 1978  og har siden været symbolet for LGBT+ miljøet verden over. Det er et vigtigt symbol i LGBT+ miljøet.

Fredsflaget vender omvendt med violet som den øverste farve og rød som den nederste, ligesom det ofte optræder med ordet PACE ,fred eller peace placeret i midten, det blev introduceret i Italien i 1961 i en fredsmarch mod atomvåben..

Referencer 

Flag
Wiener Stadtwerke

Wiener Stadtwerke Holding AG er et holdingselskab for forskellige offentlige selskaber i Østrigs hovedstad Wien. Selskabet blev dannet den 1. januar 1999, da Wiener Stadtwerke blev udskilt fra Wiens kommunalforvaltning. Byen Wien er dog eneaktionær i selskabet, og selskabet er ikke børsnoteret. Der ansat omkring 14.300 medarbejdere i selskabet, der har en samlet omsætning på knap 2,4 mia Euro.

Nogle af de vigtigste selskaber i Wiener Stadtwerke er:

 Wien Energie GmbH
 Wienstrom Gmbh
 Wien Energie Stromnetz GmbH
 Wien Energi Gasnetz GmbH
 Fernwärme Wien GmbH
 Energiecomforte Energi- und Gebäudemanagement GmbH
 Wiener Linien GmbH
 Wiener Linien Verkehrsprojekte GmbH
 AG der Wiener Lokalbahnen
 Wiener Linien GmbH & Co KG
 Bestattung Wien GmbH
 BMG Wiener Stadtwerke Beteiligungsmanagement GmbH

Eksterne henvisninger 
 Wiener Stadtwerke

Stadtwerke
Myrdede amerikanske politikere

Dette er en liste over myrdede amerikanske politikere. De som vises var enten valgt eller udpeget til et politisk job, eller var kandidater til et sådant.

Referencer 

Personer i USA's historie

Lister over personer
Wiener Lokalbahnen

Aktiengesellschaft der Wiener Lokalbahnen (fork. WLB), er et trafikselskab i Wien og omegn i Østrig. Selskabet ejes 100 % af Wiener Stadtwerke Holding AG. Det har 325 ansatte og en årlig omsætning på 23 mio Euro.

Wiener Lokalbahnen driver en to-sporet elektrificeret jernbanelinje fra Wien til Baden (Badner Bahn) samt en række buslinjer. Persontrafikken er tilknyttet takstsamarbejdet Verkehrsverbund Ost-Region (VOR). Udover passagertransport varetager selskabet også godsbefordring.

Wiener Lokalbahnen ejer datterselskaberne Wiener Lokalbahnen Verkehrsdienste GmbH (handicapkørsel), Wiener Lokalbahnen Busbetrieb GmbH (Busdrift) og Wiener Lokalbahnen Cargo GmbH (godstogsdrift).

Eksterne henvisninger 

 Wiener Lokalbahnen 
 Wiener Lokalbahnen på Stadtverkehr-Austria-Wiki  
 Blueprint WLB type 100

Lokalbahnen
Trafikselskaber i Østrig
Angelos Charisteas

Angelos Charisteas (født 9. februar 1980) er en græsk tidligere fodboldspiller. Han spillede blandt andet for Aris Saloniki i hjemlandet, tyske Werder Bremen, Schalke 04, FC Nürnberg og Bayer Leverkusen, hollandske AFC Ajax og Feyenoord Rotterdam, AC Arles i Frankrig samt for Panetolikos og Al Nassr.

Charisteas nåede at spille 88 kampe og score 25 mål for Grækenlands landshold, som han debuterede for i 2001. Hans store stjernestund kom ved EM i 2004 i Portugal. Her spillede han en afgørende rolle da grækerne tog titlen, idet han blev matchvinder i 1-0 sejrene mod først Frankrig i kvartfinalen, og siden Portugal i finalen.

Eksterne henvisninger 

Fodboldspillere fra Grækenland
Fodboldspillere fra AFC Ajax
Fodboldspillere fra Feyenoord Rotterdam
Fodboldspillere fra 1. FC Nürnberg
Fodboldspillere fra Werder Bremen
Fodboldspillere fra Bayer 04 Leverkusen
Fodboldspillere fra FC Schalke 04
Deltagere ved det europæiske mesterskab i fodbold 2004
Deltagere ved det europæiske mesterskab i fodbold 2008
Deltagere ved verdensmesterskabet i fodbold 2010
Qin Kai

Qin Kai (født 31. januar 1986) er en kinesisk udspringer. 

Han indledte sin karriere i 2001, da han deltog i juniorverdensmesterskabet. Her vandt han guld i udspring fra tremetervippen og sølv i udspring fra platform. I 2006 deltog han i verdensmesterskabet og vandt igen guld i udspring fra tremetervippen. 

Qin Kai deltog i udspringskonkurrencen under Sommer-OL 2008, hvor han vandt guld i synkronudspring fra tremetervippen og bronze i udspring fra tremetervippen.

Eksterne henvisninger 
 

Udspringere fra Kina
OD

OD eller Od har flere betydninger:
 Operation Dagsværk – dansk bistandsorganisation
 Overdosis – indtagelse af et stof i skadelige mængder
 Od – en figur i den nordiske mytologi
City Airport Train

City Airport Train (fork. CAT) er en hurtig togforbindelse i Østrig, der forbinder Wiens indre by med lufthavnen Flughafen Wien-Schwechat. CAT benytter samme strækning som Wiens S-Bane, der også betjener lufthavnen. CAT kører imidlertid nonstop, og gennemfører turen på 16 minutter, mens S-toget benytter 25 minutter. CAT kører med halv-times interval.

Togene benytter klimatiserede dobbeltdækkervogne, hvor sæder og indretning er særligt designet til denne togstrækning. Der er således gjort særlig plads til bagage i alle vogne. På stationen Wien Mitte, hvorfra toget udgår til lufthavnen, er der indrettet check-in skranke for passagerer, der rejser med Star Alliance og Aeroflot.

City Airport Train drives af selskabet "City Air Terminal Betriebsgesellschaft m.b.H.", der ejes af ÖBB (49,9%) og Flughafen Wien AG (50,1 %). CAT benytter eget billetsystem og prisniveauet er væsentligt højere end for S-banen. CAT henvender sig derfor primært med sit koncept og sine priser til et andet markedssegment end den kollektive trafik.

Eksterne henvisninger 

CAT-Webside

Jernbanestrækninger i Østrig
Deodorant

En deodorant (forkortet deo) er et populært hudplejeprodukt, der anvendes for at overdøve, skjule, forebygge eller fjerne lugt – typisk armsved. En deodorant anvendes af både kvinder og mænd (der findes produkter, som markedsføres specifikt til det ene køn, fx Axe til mænd og Rexona Women). Deodoranter findes som spray, roll-on eller stick. Alle varianter findes med eller uden tilsat parfume. Spray-deodoranter anvendes ved at spraye hver armhule kortvarigt (få sekunder) i en afstand på ca. 15 cm. Stick og roll-on gnides på huden under armene. Virkningen holder længst, hvis den anvendes på tør og nyvasket hud. Det kan også bruges til at opfriske duften i svedige armhuler (det er dog mere hygiejnisk at tage et bad).

Deodoranten indeholder aluminiumsalte som tidligere har været mistænkt for at kunne øge risikoen for brystkræft. Deodoranter der indeholder aluminium bør bruges med forsigtighed, især efter barbering. Data viser, at hud, der lige er blevet barberet, er mere gennemtrængelig for kemiske stoffer .

Eksterne kilder/henvisninger 

Hudplejeprodukter
Aromaer
Parfume
Guo Jingjing

Guo Jingjing (født 15. oktober 1981 i Baoding, Hebei, Kina) er en kinesisk udspringer. Hun er regnet for den mest succesfulde kvindelige udspringer i OLs historie.

Karriere 
Guo Jingjing begyndte udspring, da hun var seks år gammel. Hun deltog for første gang ved OL ved Sommer-OL 1996 i Atlanta, men vandt ingen medaljer. Ved Sommer-OL 2000 deltog hun igen og vandt sølv i udspring fra tremetervippen og i synkront udspring fra tremetervippen. 

Under Sommer-OL 2004 i Athen vandt hun 2 guldmedaljer i de samme konkurrencer og blev et nationalt sportsidol i Kina. Hun lavede flere reklamer for store virksomheder, heriblandt McDonald's, og blev som en følge heraf udelukket fra landsholdet. Hun blev dog senere lukket ind igen, da hun lovede at bruge alle sine kræfter på udspring.

Guo Jingjing bekendtgjorde i 2006, at hun ville forlade sporten efter Sommer-OL 2008 i Beijing.

Under Sommer-OL 2008 vandt Guo Jingjing 2 guldmedaljer og blev dermed den mest dekorerede kvindelige udspringer.

Kilder

Eksterne henvisninger 
 

Udspringere fra Kina
Medaljevindere ved sommer-OL 2000
Medaljevindere ved sommer-OL 2004
Medaljevindere ved sommer-OL 2008 
Olympiske mestre fra Kina 
Olympiske sølvmedaljevindere fra Kina
Julija Pakhalina

Julija Vladimirovna Pakhalina (, ;  født 12. september 1977 i Pensa, Sovjetunionen) er en russisk udspringer. Hun deltog for første gang i Sommer-OL 2000 i Sydney og vandt guld i synkront udspring på 3 m vippen. 

I Sommer-OL 2004 vandt hun sølv på synkront udspring fra 3 m vippen og bronze på 3 m vippen individuelt.

I Sommer-OL 2008 vandt hun 2 sølvmedaljer i samme discipliner.

Eksterne henvisninger 
 

Udspringere fra Rusland
Personer fra Pensa
Wu Minxia

Wu Minxia (født 10. november 1985 i Shanghai) er en kinesisk udspringer. 

Wu deltog i Sommer-OL 2004 og vandt guld i synkront udspring fra tremetervippen sammen med Guo Jingjing og sølv i udspring fra tremetervippen efter Guo. 

Ved Sommer-OL 2008 vandt hun guld i synkronudspring fra tremetervippen og bronze i udspring fra tremetervippen efter Guo Jingjing og Julia Pakhalina.

Eksterne henvisninger 

 

Udspringere fra Kina
Olympiske mestre fra Kina 
Olympiske sølvmedaljevindere fra Kina 
Olympiske bronzemedaljevindere fra Kina
Medaljevindere ved sommer-OL 2004 
Medaljevindere ved sommer-OL 2008
Medaljevindere ved sommer-OL 2012
Medaljevindere ved sommer-OL 2016
Boldklubben Frem Sakskøbing

Boldklubben Frem Sakskøbing (forkortet B. Frem) er en dansk fodboldklub beliggende i Sakskøbing på Lolland. Klubben blev stiftet i 1905 og spiller i sæsonen 2015-16 i LF Serien. Klubben spiller sine hjemmekampe på Inges Auto Park.

Klubbens hidtil fornemste resultat blev opnået i 1960 hvor man spillede sig frem til finalen i DBU's Landspokalturnering. Her tabte man i finalen 2-0 til AGF.

Eksterne henvisninger 
 http://www.bfremsaks.dk/  – klubbens officielle hjemmeside

Idrætsforeninger i Danmark
Sjællandsserien
Fodboldklubber under DBU Lolland-Falster
Etableret i 1905
Sakskøbing
Odder IGF Fodbold

Odder IGF Fodbold er en dansk fodboldklub fra byen Odder i Østjylland. Klubben blev stiftet i 1899 og spiller i sæsonen 2021-22 i Danmarksserien. Klubben spiller sine hjemmekampe på Spektrum Park.

Deres højeste placering i danmarksturneringen var i perioden 2013-2019 hvor de spillede i den tredjebedste række (2. division).

Nuværende spillertrup

Referencer

Eksterne henvisninger 
 Odder IGF Fodbold – klubbens officielle hjemmeside

Fodboldklubber under DBU Jylland
IGF Fodbold
Etableret i 1899
Goalball under sommer-PL 2008

Goalballturneringen under Sommer-PL 2008 i Beijing, blev afholdt 7. – 14. september 2008. Der blev afholdt turneringer for mænd og kvinder. Kampene foregik i Beijings Tekniske Universitets idrætshal.

Medaljeoversigt

Danskere

Damer 
 Karina Jørgensen
 deltog i EM07  og VM06. 
 Maria Larsen
 deltog i EM07  og VM06. 
 Mette Præstegaard Nissen 
 Kamilla Bradt Ryding
 deltog i VM06.
 Ninna Marie Thomsen 
 Lykke Vedsted
 deltog i EM07 , VM98, EM97 og NM97 .

Herrer 
 Mads Brix Baulund
 deltog i EM08 .
 Jonas Elkjær
 deltog i EM08 , EM07, VM06, EM05  og VM02.
 Kenneth Hansen
 deltog i EM08 , EM07, VM06, EM05  og Athen-2004 .
 Ricky Nielsen
 deltog i EM08 , EM07, VM06, EM05 , Athen-2004  og VM02.
 Martin Enggaard Pedersen
 deltog i EM08 , EM07, VM06, EM05 , Athen-2004 , VM02, Sydney-2000 , EM99 , NM99 , VM98, EM97 , NM97 , NM95 , EM93 og NM93 . 
 Peter Weichel
 deltog i EM08 , EM07, VM06, EM05 , Athen-2004 , VM02, Sydney-2000  og VM98.

Herrer

Gruppe A

Gruppe B

Slutspil

Damer

Gruppespil

Slutspil (14. september) 

Kina-Sverige blev afgjort ved PSC (straffekastskonkurrence).

Kilde 
 http://results.beijing2008.cn/WRMP/ENG/Schedule/GB_2008-09-13.shtml 

Sommer-PL 2008
Goalball
5-mands fodbold under sommer-PL 2008

5-mands fodboldturneringen under Sommer-PL 2008 i Beijing, bliver afholdt 7. – 17. september 2008. Turneringen bliver spillet af blinde spillere. Der bliver først spillet et gruppespil og derefter placeringskampe.

Gruppespil

Kamp om 5. pladsen

Bronzekamp

Finale

Medaljer 

Sommer-PL 2008
Fodboldturneringer
Slaget ved Jonesborough

Slaget ved Jonesborough (moderne navn Jonesboro) blev udkæmpet den 31. august – 1. september 1864 under Atlanta-kampagnen i den amerikanske borgerkrig. Det var det endelige slag, som fik den belejrede by Atlanta til at falde i Unionens hænder. 

Ved adskillige foregående raids havde Unionens general William T. Sherman afskåret konføderationens forsyningslinjer ved at udsendte mindre styrker, men de konfødererede havde hurtigt repareret skaderne. I slutningen af august stod det klart for Sherman at hvis han kunne afskære Hoods forsyningslinje – jernbanerne Macon & Western og Atlanta & West Point – ville de konfødererede være nødt til at forlade byen. Han besluttede derfor at indsætte seks af sine syv korps mod disse forsyningslinjer. Hæren indledte operationen ved at trække sig tilbage fra sine stillinger den 25. august for at ramme jernbanen på strækningen mellem Rough and Ready og Jonesboro. 

For at parere bevægelsen sendte Hood generalløjtnant William J. Hardee af sted med to korps for at stoppe og muligvis slå Unionstropperne på flugt. Han havde ikke opdaget at det var næsten hele Unionshæren, som han havde foran sig. Den 31. august angreb Hardee to Unionskorps veest for Jonesborough, men blev let slået tilbage. Af frygt for et angreb på Atlanta trak Hood det ene korps tilbage fra Hardee den nat. Næste dag brød et Unionskorps igennem Hardees styrke, som faldt tilbage til Lovejoy’s Station, og i den følgende nat evakuerede Hood Atlanta. Sherman overskar Hoods forsyningslinje, men det lykkedes ham ikke at ødelægge Hardees styrke. Men Sherman kunne indtage Atlanta den følgende dag – den 2. september 1864. 

Den berømte scene i filmen Borte med blæsten fra 1939 viser storbranden som brød ud i Atlanta da Hood ødelagde militære forsyninger og installationer mens han evakuerede byen.

Kilder 
National Park Service beskrivelse af slaget

External links 
Animated History of The Battle of Atlanta 

Slag i den amerikanske borgerkrig i Georgia
The Stanley Brothers

The Stanley Brothers var et af de første amerikanske bluegrassband. Kernen i The Stanley Brothers var brødrene Carter og Ralph Stanley fra Virginia i USA, der ofte var akkompagneret af musikere (som regel tre) fra The Clinch Mountain Boys. Gruppen blev stiftet i november 1946. Med forskellige støttemusikere og med korte afbrydelser var gruppen aktiv indtil Carter Stanley døde i 1966. Broren Ralph fortsatte som musiker og var leder af backingbandet til sin død i 2016. I 2000 blev han tilknyttet Grand Ole Opry. 

The Stanley Brothers' "On radio" er anvendt som kendingsmelodi til tegnefilmserien Disney Sjov

Referencer

Eksterne henvisninger 
 

Musikgrupper fra USA
Kai Friis Møller

Kai Friis Møller (født 15. august 1888 i København, død 22. februar 1960 på Frederiksberg) var en dansk digter, litteraturkritiker, journalist og oversætter.

Fra Kais 4. til 8. år boede hans familie i Brooklyn i USA, og hans første læseoplevelser var på engelsk. Men hans mor længtes efter Danmark og flyttede tilbage til København med sønnen. Her gik Kai i Borgerdydskolen på Christianshavn. Han blev student i 1905. Året efter fik han på filosofikum bl.a. filosofiprofessoren Harald Høffding som lærer. Han fandt snart ud af at hans interesse mere lå inden for digtningen, og i 1908 debuterede han med digte i tidsskriftet Tilskueren.

Digtene, som var inspireret af franske digtere, blev godt modtaget og i 1910 udsendte han digtsamlingen Digte 1908-10.

Han blev ansat som litteraturanmelder på dagbladet Riget. Han skiftede i 1913 til Politiken hvor han til 1950 med intervaller på Ekstra Bladet ætsede som litteraturanmelder. Hans forbilleder var den franske oplysningsfilosof Voltaire og de engelske humanister.

Kai Friis Møller udgav en lang række bøger: digtsamlinger (fx Indskrifter (1920)), essaysamlinger (som Profane profeter (1922) og Skribenter og bøger (1942)) og erindringsbøgerne Memoirer i utide (1942) og Memoirer paa høje tid (1960).

Kai Friis Møller virkede også som oversætter. Allerede i 1908 var nogle af hans bidrag til Tilskueren oversættelser af den franske middelalderdigter François Villons digte. I 1932 udkom en samling af Villons Ballader og andre vers oversat af Kai Friis Møller. Han står også bag oversættelsen af Rudyard Kipling digtet "Mandalay" til dansk.

Det var Kai Friis Møller som stod bag opsætningen og udvalget af V. Pios vignetbøger, en samling små bind lyrik, der blev udgivet som bibliofile udgaver omkring 1. verdenskrig. 

Ifølge Tom Kristensen er udenlandslitteraturanmelderen Vuldum i hans nøgleroman Hærværk baseret på Kai Friis Møller .

Henvisning 
 Kai Friis Møller, Memoirer i utide, Thaning & Appel, København, 1942.
 Kai Friis Møller, Memoirer paa høje tid, G.E.C. Gads forlag, København, 1960.
 Kai Friis Møller, Skribenter og Bøger, Gyldendal, 1942.

Eksterne henvisninger 
 
 Kai Friis Møller på Dansk Forfatterleksikon

Digtere fra Danmark
Journalister fra Danmark
Oversættere fra Danmark
Danskere i 1900-tallet
Selvbiografer fra Danmark
Litteraturkritikere fra Danmark
Personer i Kraks Blå Bog (afdøde)
Journalister ved Politiken
Dansksprogede forfattere fra Danmark
Personer i Dansk Biografisk Leksikon
Personer fra København
Studenter fra Københavns Åbne Gymnasium
Otteradet ulvefod

 
Otteradet ulvefod (Huperzia selago) er en 5-20 cm høj ulvefodsplante, der i Danmark vokser på morbund på f.eks. heder eller lysåbne skove. Otteradet ulvefod er den kraftigste af vores hjemlige arter af Ulvefod. Planten er giftig.

Beskrivelse 
Otteradet ulvefod er en jordboende (ikke-epifytisk) karplante med oprette eller opstigende skud. Den sporebærende plante består af en jordstængel med trævlerødder og en overjordisk del, der har opstigende gaffeldelte stængler med talrige, tætsiddende og spiralstillede, bittesmå blade. Løvblade og sporehusblade er ens. I toppen af skudene kan forekomme små ynglelegemer, men den ses aldrig med strobilus.

Det meste af planten er over jorden, men fra den krybende jordstængel udgår små primitive hvidlige rødder.

Voksested 
I Danmark er Otteradet ulvefod mest kendt fra heder, hedemoser, morbunds-skove og tilvoksede grusgrave. Den er temmelig sjælden i Jylland og på Bornholm, mens den er meget sjælden i resten af landet.

Anvendelse 
Afkog har tidligere (grundet plantens giftighed) været brugt mod lus, heraf bl.a. det norske navn Lusegress.

Kilder 
 Signe Frederiksen et al., Dansk flora, 2. udgave, Gyldendal 2012. .

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet 

Ulvefod-familien
Planter i Danmark
Flerårige urter
Stedsegrønne
Giftige planter
Frederik Rønning

Frederik Vilhelm Valdemar Rønning (født 3. september 1851 i Assens, død 10. april 1929 på Frederiksberg) var en dansk litteraturhistoriker. Han var søn af købmand Frederik Ludvig Rønning og Hansmine Birgitte, født Lorentzen.

Som dreng gik Rønning først i Assens Realskole, senere i Odense Katedralskole, hvorfra han dimitteredes 1870. Allerede i skoletiden optog litteraturhistorie ham, hvorfor han som student valgte dette studium, og 1875 underkastede han sig magisterkonferens i nordisk filologi med den danske litteraturs historie som hovedfag. Den følgende vinter tilbragte Rønning på norske højskoler og blev efter aftjent værnepligt lærer ved Gotfred Benjamin Rodes Højskole på Skovgaard.

I 1880 studerede han et ½ år oldengelsk ved British Museum og fortsatte efter sin hjemkomst disse studier, dog afbrudt af langvarig og alvorlig sygdom. 1883 erhvervede han den filosofiske doktorgrad for en afhandling om Beowulfskvadet og virkede derefter som lærer i København. Han blev senere titulær professor ved Københavns Universitet.

I 1897 blev Rønning medlem af Censurkommissionen ved skolelærereksamen, men fratrådte denne stilling allerede 1898 ved sin udnævnelse til undervisningsinspektør ved de kommunale og private realskoler. Samtidig fortsatte han sine litterære studier, hvis udbytte er nedlagt i en række større og mindre skrifter, hvoraf fremhæves N. F. S. Grundtvig som Æsthetiker (1883), R. K. Rask (1887), C. J. Brandt (1892), Johannes Carsten Hauch (1903) og flere andre.

Hans omfattende og på indgående kildestudier hvilende hovedværk Rationalismens Tidsalder I-III,2 (1886-99) er nærmest en undersøgelse over, hvor den danske litteratur stod ved det 19. århundredes begyndelse ved at undersøge forholdene i halvdelen af det foregående århundrede.

12. oktober 1882 ægtede han Ingeborg Brandt, datter af pastor Carl Joakim Brandt. Rønning blev Ridder af Dannebrog 1903, Dannebrogsmand 1919 og Kommandør af 2. grad 1924. Han er begravet på Solbjerg Parkkirkegård. Der findes et portrættegning af Christen Dalsgaard.

Kilder

Eksterne henvisninger 
 
 Adskillige af Frederik Rønnings skrifter, inklusive Rationalismens Tidsalder, findes digitalt tilgængelige via Internet Archive

Kommandører af Dannebrog
Litteraturhistorikere fra Danmark
Skolefolk fra Danmark
Titulære professorer fra Danmark
Faglitterære forfattere fra Danmark
Dansksprogede forfattere fra Danmark
Danskere i 1800-tallet
Danskere i 1900-tallet
Personer fra Assens
Personer i Kraks Blå Bog (afdøde)
Personer i Dansk Biografisk Leksikon
Artikler fra 1. udgave af Dansk biografisk leksikon
Jan Cocotte-Pedersen

Jan Cocotte-Pedersen (født 6. juni 1950 i København) er en dansk kok og restauratør.

Karriere 
Han blev udlært kok på Restaurant Nimb i København og blev derefter køkkenchef på Rørvig Færgekro (1970-1976). Jan Cocotte-Pedersen blev chefkok på restauranten La Cocotte på Hotel Richmond i København 1976-1990, som fik 1 stjerne i Michelin-guiden. Efter en periode som chef for Scanticons La Cocotte restauranter blev han chef på Restaurant Mikkelgaard i Rungsted og efterfølgende på Søllerød Kro, som han også var med til at sikre en stjerne i Michelin-guiden.

I 1997 overtog Jan Cocotte-Pedersen Elverdamskroen sydøst for Holbæk (nær Tølløse), hvor han bl.a. jævnligt serverede den klassiske femretters menu fra filmen Babettes gæstebud, der vandt såvel en Oscar (1988) som en BAFTA Award (1989), og hvor selve toppunktet i filmen knytter sig til et helt specielt festmåltid, som filmens hovedperson tilbereder. Jan Cocotte-Pedersen har også medvirket som madkonsulent ved andre filmindspilninger.

Gennem sin karriere har Jan Cocotte-Pedersen modtaget en række priser og udmærkelser, bl.a. vandt han som den første danske kok et verdensmesterskab (Bocuse d'Or) med tilberedning af en fiskeret i 1989.

Bogudgivelser 
Blandt Jan Cocotte-Pedersen mange bogudgivelser er 100 Retter a la Cocotte fra 1987, Vintergæster a la Cocotte fra 1991 (hvori opskrifterne fra Babettes gæstebud indgår), Fiskekogebog fra 1995 og Gæstemad året rundt fra 1998.

Referencer 

Kokke fra Danmark
Kogebogsforfattere fra Danmark
Personer fra København
Restauratører fra Danmark
Dansksprogede forfattere fra Danmark
Danskere i 1900-tallet
Danskere i 2000-tallet
Personer i Kraks Blå Bog